പ്രായപൂര്ത്തി ആകാത്ത പെണ്കുട്ടിക്ക് വിവാഹവാഗ്ദാനം നല്കി പീഡനം: എരൂരില് പ്രതി പിടിയില് അറസ്റ്റ് മകളെ കാണാനില്ലെന്ന പിതാവിന്റെ പരാതിയില് കൊല്ലം: പ്രായപൂര്ത്തിയാകാത്ത പെണ്കുട്ടിയെ വിവാഹ വാഗ്ദാനം നല്കി പീഡിപ്പിച്ച കേസിലെ പ്രതിയെ ഏരൂര് പൊലീസ് പിടികൂടി. ആയൂര് ചേപ്പിലോട് അഖില് ഭവനില് അഖില് ആണ് പിടിയിലായത്. ഇന്നലെ രാവിലെ മുതല് മകളെ കാണാനില്ലെന്ന് കാണിച്ച് വിളക്കുപാറ സ്വദേശിനി ഏരൂര് പൊലീസില് പരാതി നല്കിയിരുന്നു. തുടര്ന്ന് നടന്ന അന്വേഷണത്തില് പെണ്കുട്ടി ആയൂര് സ്വദേശിയായ ഒരു യുവാവുമായി പ്രണയത്തിലാണെന്ന് പൊലീസ് മനസ്സിലാക്കി. ഈ യുവാവിന്റെ മൊബൈല് നമ്ബര് കണ്ടെത്തിയ പൊലീസ് ഫോണില് ബന്ധപ്പെടുകയും പെണ്കുട്ടി അയാള്ക്കൊപ്പം ഉണ്ടെന്ന് മനസ്സിലാക്കുകയും ചെയ്തു. പൊലീസിന്റെ തന്ത്രത്തില് കുടുങ്ങിയ യുവാവ് പെണ്കുട്ടിയുമായി സ്റ്റേഷനിലെത്തി. വൈദ്യ പരിശോധനയ്ക്ക് ശേഷം പെണ്കുട്ടിയെ മാതാവിനൊപ്പം വിട്ടയച്ചു. അറസ്റ്റ് രേഖപ്പെടുത്തി യുവാവിനെ കോടതിയില് ഹാജരാക്കി റിമാന്ഡ് ചെയ്തു. ഇന്സ്പെക്ടര് അരുണ്കുമാര്,സബ് ഇന്സ്പെക്ടര് സുബിന് തങ്കച്ചന്,എഎസ്ഐ നിസ്സാര് എന്നിവരുടെ നേതൃത്വത്തിലുള്ള സംഘമാണ് കേസ് അന്വേഷിച്ചത്. Stories you may Like